Publication: Magyar Közlöny
Issue: MK-2011-100 (Year: 2011, Number: 100)
Era: contemporary
Section: az Itv. [az illetékekrõl szóló 1990. évi XCIII. törvény] rendelkezéseit. Mindezek alapján a Legfelsõbb Bíróság a választási
Paragraph Index: 1346

az Itv. [az illetékekrõl szóló 1990. évi XCIII. törvény] rendelkezéseit. Mindezek alapján a Legfelsõbb Bíróság a választási bizottság határozatának bírósági felülvizsgálata iránti nemperes eljárásban az illetékmentesség biztosítását törvényhozási úton tartja megvalósíthatónak, amelyre az elmúlt években – a többszöri figyelemfelhívás ellenére – nem került sor. A népszavazásra feltenni kívánt kérdés nem a választási bizottság határozatának bírósági felülvizsgálata iránti nemperes eljárás illetékmentességét biztosító törvény meghozatalára vonatkozik, hanem az egyszer már elutasított kérelmek – illetékfizetés nélküli – újabb, érdemi elbírálásának törvényi biztosítására. Ez a kezdeményezés – esetleges megvalósulása esetén – elsõ megközelítésben csak azokat a választópolgárokat érinti, akiknek felülvizsgálati kérelmét az eljáró bíróságok a hivatkozott jogegységi határozat jogértelmezésével megegyezõ módon, az illeték lerovásának hiánya miatt érdemi vizsgálat nélkül elutasították. A kérdés bármilyen irányú eldöntése a választópolgárok meglehetõsen szûk körének egy adott helyzetben aktuális problémáját érinti, és semmiképp nem tekinthetõ olyan kezdeményezésnek, amely állásfoglalásra késztethetné az ország valamennyi választópolgárát. A kezdeményezés tehát nem alkalmas arra, hogy hosszabb távon határozza meg a választópolgárok jogait és kötelezettségeit, és nem egyeztethetõ össze a népszuverenitás közvetlen, de kiegészítõ jellegû gyakorlásának elvével sem. Ebbõl következõen az Alkotmánybíróság megállapítja, hogy a kérdés népszavazásra bocsátása a Ve. 3. § d) pontjában megfogalmazott rendeltetésszerû joggyakorlás alapelvének sérelmét eredményezné. 2.2. A népszavazásra feltenni javasolt kérdés egyértelmûségével kapcsolatban az Alkotmánybíróság következetesen érvényesített álláspontja, hogy az egyértelmûség követelménye a népszavazáshoz való jog érvényesülésének garanciája. Az egyértelmûség követelménye e tekintetben azt jelenti, hogy a népszavazásra szánt kérdésnek egyértelmûen megválaszolhatónak kell lennie. Ahhoz, hogy a választópolgár a népszavazásra feltett kérdésre egyértelmûen tudjon válaszolni az szükséges, hogy a kérdés világos és kizárólag egyféleképpen értelmezhetõ legyen, a kérdésre igennel vagy nemmel lehessen felelni (választópolgári egyértelmûség). Az eredményes népszavazással hozott döntés azonban az Országgyûlésnek az Alkotmány 19. § (3) bekezdés b) pontjában foglalt jogkörének – az Alkotmányban szabályozott – korlátozása: az Országgyûlés köteles az eredményes népszavazásból következõ döntéseket meghozni. Ezért a kérdés egyértelmûségének megállapításakor az Alkotmánybíróságnak vizsgálnia kell azt is, hogy a népszavazás eredménye alapján az Országgyûlés el tudja-e dönteni, hogy terheli-e jogalkotási kötelezettség, és ha igen, milyen jogalkotásra köteles (jogalkotói egyértelmûség). Az Alkotmánybíróság ugyanakkor azt is hangsúlyozta, hogy az Nsztv. 13. § (1) bekezdése nem támaszt olyan követelményt a népszavazás kezdeményezõivel szemben, hogy a kérdés megfogalmazásakor pontosan használják a hatályos jogszabályok

Source: https://magyarkozlony.hu/hivatalos-lapok/313cdf9292c89c28cf98448d40cc811de9fe411e/dokumentumok/c73ceb82ab854f9e67816d33334ba645b1d8449d/letoltes